Тереза Мей разглеждала варианта за споразумение за асоцииране с ЕС Британският премиер Тереза Мей разглежда вариант за подписване на споразумение за асоцииране с ЕС след Брекзит . Това пише британският в . " Дейли телеграф " . Британският премиер Тереза Мей разглежда вариант за подписване на споразумение за асоцииране с ЕС след Брекзит . Това пише британският в . " Дейли телеграф " . Мей е казала на министрите си , че Великобритания може " потенциално " да приеме споразумение за асоцииране . Критици на идеята твърдят , че то ще превърне Великобритания в " подчинена " на решенията на Европа . Британският финансов министър Филип Хамънд и британският министър на Брезкит Дейвид Дейвис били отворени към идеята на Мей . Хамънд смятал , че тя ще спести време , защото така Великобритания ще подпише с ЕС нещо , с което е запозната . Дейвис пък мислел , че подобно уреждане на нещата може да проработи . Споразумение за асоцииране се сключва обичайно със страни , които искат да станат европейски членове . Същевременно Камарата на лордовете на британския парламент прие изменение в проекта на закона за Брекзит , даващо на парламента правото да попречи на правителството да напусне ЕС в отсъствие на споразумение с Брюксел , предадоха световните агенции . Предложението бе прието с 335 гласа " за " срещу 244 гласа " против " . В идните седмици текстът ще се дебатира в Камарата на общините , където Мей има крехко мнозинство . Членовете на долната камара може да решат да премахнат или променят внесеното от Камарата на лордовете изменение . Досега правителството на Мей бе казвало , че ще остави парламентът да се произнесе по споразумението за развода с Брюксел . Но ако той го отхвърли , то единствената оставаща опция е излизане от ЕС без договор - перспектива , която притеснява бизнеса . Сега според изменението парламентаристите ще имат възможност да предложат нови преговори с Брюксел при липсата на споразумение , или дори може да решат страната да остане в ЕС , каза лордът консерватор Дъглас Мартин Хог , един от вносителите на промяната .